Remember (album Big Bang)

Remember (makna harfiah: Ingat) merupakan album studio berbahasa Korea kedua oleh kumpulan muzik Korea Selatan, BIGBANG. Album ini dilancarkan oleh YG Entertainment pada 5 November 2008 dan mengandungi 11 buah lagu. 

Runut utama album ini iaitu "Matahari Terbenam Merah" (tajuk asal: 붉은노을; Byulkeun Noeul) merupakan lagu asal bagi penyanyi solo Lee Moon-se. Lagu "Strong Baby", runut solo oleh salah seorang daripada anggota BIGBANG, Seungri juga dilancarkan sebagai single kedua dan video muziknya dilancarkan pada 1 Januari 2009.

Promosi 
Dua video muzik daripada album Remember dilancarkan iaitu "Matahari Terbenam Merah" dan "Strong Baby". Promosi lagu "Matahari Terbenam Merah" dilakukan secara berkumpulan, manakala "Strong Baby" dipersembahkan oleh Seungri secara solo.

Semasa Festival Muzik KBS 2008 yang diadakan di Dewan Awam Baru KBS, kumpulan BIGBANG mempersembahkan lagu "Matahari Terbenam Merah" bersama-sama dengan penyanyi asalnya, Lee Moon-se.

Sambutan 
Sebelum pelancaran rasmi, permintaan untuk album Remember mencapai lebih daripada 200 ribu prapesanan. Menurut YG Entertainment, jumlah ini adalah lebih tinggi berbanding daripada permintaan album BIGBANG yang sebelumnya, Stand Up dengan 150 ribu salinan.

Senarai runut 

Kredit sampel
"Oh, Ah, Oh" mengandungi sampel daripada lagu "Scatman (Ski-Ba-Bop-Ba-Dop-Bop)" oleh Scatman John.
"Matahari Terbenam Merah" mengandungi sampel daripada lagu asal oleh Lee Moon-se

Penghargaan

Rujukan

Pautan luar 
 Remember di laman web YG Entertainment
 Video muzik 

Album 2008
Album berbahasa Korea
Album Big Bang